कहीं-न-कहीं हमारे समाज में परिवार, धर्म, जाति की बातों की स्वीकार्यता है क्योंकि हम अपनी झूठी मर्यादा, आन-बान-शान एवं इज्जत की खातिर अपने बच्चों की न केवल खुशियां छिनते है बल्कि जिंदगी तक लेने में भी दुखी नहीं होते। ऐसा बहुत से देशों में हो रहा है, जैसे पाकिस्तान, अफगानिस्तान, ईरान, सऊदी अरब, जोर्डन जहाँ इज्जत के नाम पर हत्याओं को धर्म का चोगा पहनाकर कातिल साफ तौर पर बच रहे हैं, लेकिन क्या ऐसा समाज कहीं आगे बढ़ेगा, क्या उसका कोई बौद्धिक विकास होगा?